

An Bethas Brunnen
Und jetzt gang i an Bethas Brünnerle
Mit de Bleamal im Arm,
und do tanz i a Runde,
weu do wird ma glei woarm.
Ja die Betha die liabe Muatta
Hoat a Aug auf uns Leit,
und d´rum kriagt´s heit de Bleamalan
und a Liadl do´s g´freit!
Liabe Betha schau oba
Waunn du lochst scheint de Sunn,
und a heiliges Wossa,
ja,des kummt aus dein´Brunn
Und de Betha schenkt uns s´Leben,
schenkt uns G´sundheit und Freid.
Gibt uns Kraft und ihr´n Segen
Und des feia ma heit!
Und waun´s amoi soi nimma sein,
wenn´s vorbei is mit mir,
geh i zruck wo i her kumm,
kehr i ham dann zu dir.